1. ปัจจัยความเสี่ยง

ปัจจัยความเสี่ยงสามารถจำแนกได้ดังนี้.-

1.1 ความเสี่ยงจากการประกอบธุรกิจการลงทุนในหุ้นบริษัทต่าง ๆ

การลงทุนจะกระจายไปในหลายประเภทธุรกิจ เพื่อเป็นการกระจายความเสี่ยง
ถึงแม้โครงสร้างการถือหุ้นในกลุ่ม SPI ประกอบด้วยบริษัทในกลุ่มกว่า 100 บริษัท
และมีการถือหุ้นที่ซับซ้อน ในลักษณะไขว้กันหรือย้อนกลับจำนวนหนึ่งก็ตาม แต่ SPI
ก็ไม่มีอำนาจควบคุมกิจการดังกล่าว ทั้งนี้การดำเนินการของบริษัทในกลุ่ม

เป็นอำนาจอิสระของคณะกรรมการของบริษัทนั้น ๆ SPI
มีนโยบายให้บริษัทในกลุ่มมีการบริหารแบบศูนย์กำไรสามารถที่จะบริหารได้อย่างอิสระ โดย SPI
มีบทบาทเพียงการมีส่วนร่วมในการวางนโยบายอย่างกว้าง ๆ เพื่อกำหนดแนวทางการเติบโต
ให้คำปรึกษาและบริการเท่านั้น

SPI และบริษัทในกลุ่มจะพิจารณาศักยภาพในการลงทุนและจะลงทุนร่วมกันอย่างต่อเนื่อง
ซึ่งบริษัทในกลุ่มที่ร่วมลงทุนมักจะประกอบธุรกิจที่เกี่ยวเนื่องและได้รับประโยชน์จากกิจการที่ตนลงทุนร่วมกัน
โดยในกลุ่ม SPI มีนโยบายให้บริษัทที่ร่วมลงทุนและทำธุรกิจที่เกี่ยวเนื่องกับกิจการที่ลงทุนมากที่สุด
เป็นผู้ติดตามผลการดำเนินงานของบริษัทนั้น ๆ
เพื่อให้ทราบปัญหาที่เกิดขึ้นและรายงานให้ผู้ถือหุ้นในกลุ่มทราบ
จะได้ช่วยกันเสนอแนวทางแก้ไขให้แก่บริษัทนั้น ๆ เพื่อให้นำไปแก้ไขได้อย่างทันการ
เพราะถ้าบริษัทใดที่เกิดผลขาดทุนก็จะทำให้ผู้ลงทุนไม่ได้รับเงินปันผล
และยังต้องบันทึกการด้อยค่าของเงินลงทุน ซึ่งมีผลกระทบต่อกำไรและขาดทุน
ตลอดจนมูลค่าทรัพย์สินของบริษัทผู้ถือหุ้น

ณ วันที่ 31 ธันวาคม 2548 SPI มีเงินลงทุนในบริษัท บางกอกรับเบอร์ จำกัด (มหาชน)
ซึ่งอยู่ระหว่างดำเนินการตามแผนฟื้นฟูกิจการ ต้นทุนของเงินลงทุนดังกล่าว มีมูลค่า 197.84
ล้านบาท

1.2 ความเสี่ยงจากการค้ำประกันบริษัทในกลุ่ม

ณ สิ้นปี 2548 SPI ค้ำประกันให้กับบริษัทในกลุ่มตามวงเงิน รวม 743.19 ล้านบาท
มียอดใช้ไปรวม

235.54 ล้านบาท ซึ่งบริษัทในกลุ่มที่ SPI ค้ำประกันวงเงินสินเชื่อให้นี้เป็นบริษัทที่จัดตั้งขึ้นใหม่
และบริษัทร่วมทุน โดยวงเงินที่จะค้ำประกันให้กับบริษัทที่จัดตั้งขึ้นใหม่นั้น SPI
จะพิจารณาจากความจำเป็น ส่วนบริษัทร่วมทุนนั้น SPI จะให้วงเงินค้ำประกันตามสัดส่วนการลงทุน
แต่หากบริษัทใดที่มีผลการดำเนินงานขาดทุนอย่างต่อเนื่องซึ่งอาจมีผลกระทบ SPI
ก็จะตั้งค่าเผื่อภาระหนี้สินอันอาจจะเกิดจากการค้ำประกันไว้ และ ณ 31 ธันวาคม 2548 SPI
มีค่าเผื่อภาระหนี้สินอันอาจจะเกิดจากการค้ำประกัน จำนวน 2 บริษัท เป็นเงิน 18.98 ล้านบาท
คิดเป็นร้อยละ 8.06 ของยอดใช้ไป และ SPI
ก็ยังคงมีนโยบายลดความเสี่ยงจากการค้ำประกันดังกล่าว โดยลดวงเงินค้ำประกันที่เกินความจำเป็น
และพยายามให้บริษัทในกลุ่มที่รับผิดชอบการติดตามสายธุรกิจเป็นผู้ค้ำประกันวงเงินสินเชื่อแทน SPI

1.3 ความเสี่ยงจากการให้เงินกู้ยืมแก่บริษัทในกลุ่ม

ณ วันที่ 31 ธันวาคม 2548 SPI มีเงินให้กู้ยืมแก่บริษัทในกลุ่มจำนวน 8.80 ล้านบาท ซึ่งเท่ากับปี
2547

จากวิกฤตเศรษฐกิจในปี 2540 SPI มีเงินให้กู้ยืมแก่บริษัทในกลุ่ม จำนวน 1,156.51 ล้านบาท
และปัจจุบันคงเหลือ 8.80 ล้านบาท SPI
สามารถลดความเสี่ยงจากการให้เงินกู้ยืมแก่บริษัทในกลุ่มได้ถึง 1,147.71 ล้านบาท
ซึ่งเป็นไปตามนโยบายที่จะลดการให้กู้ยืมลง และหากจะมีการให้เงินกู้ยืมแก่บริษัทในกลุ่ม SPI
ก็มีนโยบายการให้กู้ยืมอย่างระมัดระวัง
ส่วนบริษัทในกลุ่มที่มีฐานะการเงินมั่นคงขึ้นก็จะสนับสนุนให้กู้ยืมจากสถาบันการเงินโดยตรง

1.4 ความเสี่ยงจากอัตราแลกเปลี่ยน

SPI มีการจ่ายค่าลิขสิทธิ์เครื่องหมายการค้าเป็นเงินตราต่างประเทศ ซึ่งมีจำนวนเล็กน้อย
โดยเป็นสกุลเงินดอลลาร์สหรัฐอเมริกาประมาณ US$ 1,200,000 และสกุลเงินเยนประมาณ YEN
6,000,000 ซึ่ง SPI มีความสามารถรับความเสี่ยงนั้น

1.5 ความเสี่ยงจากระบบคอมพิวเตอร์

SPI ได้เห็นถึงความสำคัญเกี่ยวกับความปลอดภัยของระบบคอมพิวเตอร์
จึงได้กำหนดมาตรการในการรักษาความปลอดภัยของระบบคอมพิวเตอร์ไว้ ดังนี้.-

  ระบบรักษาความปลอดภัยทางกายภาพ (Physical Security)

-   การแก้ไขปรับปรุงระบบเครือข่ายและข้อมูล
    จะต้องเป็นผู้ที่ได้รับอนุญาตและมีรหัสผ่านเฉพาะบุคคลเท่านั้น
    และบุคคลที่มีอำนาจตรวจสอบและเห็นชอบต่อข้อมูลที่ได้แก้ไข

-   จัดให้มีห้องที่เข้าถึงได้เฉพาะผู้ที่ได้รับอนุญาต

-   จัดให้มีระบบกำลังไฟฟ้าสำรอง (UPS)

-   จัดให้มีอุปกรณ์ดับเพลิงสำหรับอุปกรณ์คอมพิวเตอร์โดยเฉพาะ (Halon gas)

  ระบบรักษาความปลอดภัยทางเครือข่าย (Network Security)

-   จัดให้มี Firewall ซึ่งเป็นระบบรักษาความปลอดภัย ประกอบไปด้วย Hardware และ
    Software

  ที่กั้นระหว่างเครือข่ายภายใน และเครือข่ายภายนอก โดยระบบ Firewall นี้ ทาง SPI
  ได้เลือกใช้

  Software Firewall ที่ชื่อว่า Sunscreen [tm] Secure Net 3.1 จากบริษัท Sun
  Micro System ซึ่งจะทำให้ป้องกันระบบเครือข่ายจากผู้บุกรุกภายนอกบริษัท
  และยินยอมให้เข้าถึงข้อมูลได้เฉพาะจากตำแหน่งที่กำหนด หรือจากผู้ใช้ที่กำหนด
  หรือจากกิจกรรมที่กำหนด

  ระบบรักษาความปลอดภัยทางฐานข้อมูล (Database Security)

-   มีระบบสำรองข้อมูล Data Backup ด้วย Tape Backup และ Hard disk Backup

1.6 ความเสี่ยงจากภัยแล้ง

จากปัญหาการขาดแคลนน้ำในพื้นที่ภาคตะวันออกในช่วงปี 2548 ที่ผ่านมานั้น สวนอุตสาหกรรมเครือ

สหพัฒน์ ศรีราชา ซึ่งอยู่ในพื้นที่ก็ได้รับผลกระทบดังกล่าวเช่นกัน แต่อย่างไรก็ตาม SPI
ซึ่งรับผิดชอบสวน

อุตสาหกรรมดังกล่าว
ก็ได้ดำเนินการแก้ไขปัญหาเฉพาะหน้าที่เกิดขึ้นจนผ่านพ้นภาวะวิกฤตดังกล่าวมาได้ โดย

การขอความร่วมมือจากโรงงานต่าง ๆ ภายในสวนอุตสาหกรรมลดการใช้น้ำอย่างเป็นระบบ
มีการจัดสรรน้ำและจัดเตรียมแหล่งน้ำสำรองจากแหล่งน้ำอื่น ๆ เช่น
บ่อน้ำของเอกชนโดยรอบเป็นต้น สำหรับในระยะยาว SPI
ได้วางแผนระบบการใช้น้ำและสร้างแหล่งสำรองน้ำเพิ่มขึ้นจากเดิม
ซึ่งคาดว่าจะเพิ่มความสามารถในการสำรองน้ำเพิ่มขึ้นได้อีกไม่ต่ำกว่า 600,000 ลูกบาศก์เมตร
จากเดิมซึ่งมีอยู่เพียง 250,000 ลูกบาศก์เมตร เมื่อรวมทั้งสองส่วนแล้ว จะสามารถสำรองน้ำได้
850,000 ลูกบาศก์เมตร